|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Vyhlásenie chráneného areálu (CHA) Stolica bude mať dlhodobý pozitívny vplyv na prírodné hodnoty, ktoré sú predmetom ochrany.  Predmetom ochrany sú: prirodzené procesy a prirodzený vývoj prírodných lesných spoločenstiev nachádzajúcich sa na zóne A na území chráneného areálu, 2 prioritné biotopy európskeho významu: Ls 4 Lipovo-javorové sutinové lesy (\* 9180) a Tr 8 Kvetnaté vysokohorské a horské psicové porasty na silikátovom substráte (\* 6230); 10 biotopov európskeho významu: Br 6 Brehové porasty deväťsilov (6430), Ls 5.1 Bukové a jedľovo-bukové kvetnaté lesy (9130), Ls 5.2 Kyslomilné bukové lesy (9110), Ls 5.3 Javorovo-bukové horské lesy (9140), Ls 9.1 Smrekové lesy čučoriedkové (9410), Ls 9.2 Smrekové lesy vysokobylinné (9410), Ra 2 Degradované vrchoviská schopné prirodzenej obnovy (7120), Ra 3 Prechodné rašeliniská a trasoviská (7140), Sk 2 Silikátové skalné steny a svahy so štrbinovou vegetáciou (8220), Sk 5 Nespevnené silikátové sutiny v kolínnom stupni (8150); 4 biotopy národného významu: Lk 6 Podmáčané lúky horských a podhorských oblastí, Ls 8.0 Jedľové a jedľovo-smrekové lesy, Pr 1 Prameniská horského a subalpínskeho stupňa na nevápencových horninách, Pr 2 Prameniská nížin a pahorkatín na nevápencových horninách.  Predmetom ochrany sú tiež biotop 1 druhu rastlín európskeho významu: kyjanôčka zelená *(Buxbaumia viridis)*; biotopy 3 druhov rastlín národného významu: prilbovka dlholistá (*Cephalanthera longifolia*), rosička okrúhlolistá (*Drosera rotundifolia*), rozchodník ročný (*Sedum annuum*); biotopy 19 druhov vtákov: bocian čierny (*Ciconia nigra*),ďateľ bielochrbtý (*Dendrocopos leucotos*),tesár čierny (*Dryocopus martius*), ďubník trojprstý (*Picoides tridactylus*),jariabok hôrny (*Tetrastes bonasia*),kuvičok vrabčí (*Glaucidium passerinum*),pôtik kapcavý (*Aegolius funereus*),lelek lesný (*Caprimulgus europaeus*),muchárik bielokrký(*Ficedula albicollis*), muchárik malý (*Ficedula parva*),orol skalný (*Aquila chrysaetos*),sokol sťahovavý(*Falco peregrinus*),sova dlhochvostá (*Strix uralensis*), hlucháň hôrny(*Tetrao urogallus*),tetrov hoľniak (Lyrurus (*Tetrao) tetrix*),včelár lesný(*Pernis apivorus*),výr skalný(*Bubo bubo*), žlna sivá (*Picus canus*),žltochvost hôrny (*Phoenicurus phoenicurus*), biotopy 4 druhov ďalších živočíchov európskeho významu: kunka žltobruchá (*Bombina variegata*), \* medveď hnedý (*Ursus arctos*), rys ostrovid (*Lynx lynx*), \* vlk dravý (*Canis lupus*), ako aj abiotické javy: formy svahovej modelácie, erózie, zvetrávania, štruktúrne a tektonické formy reliéfu - krajinársky významný hrebeň (Kyprov, Stolica, Kohút), hydrologické formy - pramene (Slaná, Štítnik, Zdychava, Pstružný potok), prameniská.  Vyhlásením CHA budú pozitívne ovplyvnené aj ďalšie zložky životného prostredia, napr. pôda, voda a ovzdušie.  Hodnotenie vplyvov na jednotlivé zložky životného prostredia:   1. **Organizmy - biota**  |  |  | | --- | --- | | *typ vplyvu* | pozitívny, s priamym environmentálnym vplyvom, trvalý | | *veľkosť vplyvu* | veľký | | *rozsah vplyvu* | územie CHA, resp. okolie | | *celkové hodnotenie environmentálnej významnosti vplyvu* | veľmi významný, priaznivý |   Celé územie sa vyznačuje rozmanitosťou druhov živočíchov a rastlín.  Vyhlásenie CHA Stolica a jeho zonácia významne prispeje k  zachovaniu, resp. obnoveniu priaznivého stavu vyššie uvedených biotopov európskeho i národného významu a  druhov rastlín a živočíchov európskeho i národného významu, ktoré tvoria predmet ochrany navrhovaného CHA. Výsledným prínosom zonácie bude zachovanie alebo zlepšenie stavu aj ďalších biotopov a druhov živých organizmov v danom území a jeho okolí a zachovanie biologickej diverzity. Zonáciou územia bude vytvorený adekvátny právny rámec pre ochranu prírodných hodnôt v závislosti od ich nárokov.   1. **Voda**  |  |  | | --- | --- | | *typ vplyvu* | pozitívny, s nepriamym environmentálnym vplyvom, trvalý | | *veľkosť vplyvu* | stredný | | *rozsah vplyvu* | územie CHA, resp. okolie | | *celkové hodnotenie environmentálnej významnosti vplyvu* | stredný, priaznivý |   Cieľom predkladaného materiálu nie je ochrana vôd, ale zlepšenie a udržanie priaznivého stavu predmetov ochrany CHA Stolica, čo v konečnom dôsledku pozitívne ovplyvní všetky zložky okolitého ekosystému vrátane vôd. Medzi predmety ochrany boli zaradené aj tieto abiotické javy: hydrologické formy - Pramene (Slaná, Štítnik, Zdychava, Pstružný potok) a prameniská. Predmetom ochrany sú aj rašeliniská, vrchoviská a prameniská, ktoré sú veľmi cenné pre vodný režim tohto územia.   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym vplyvom, trvalý | | *veľkosť vplyvu* | stredný | | *rozsah vplyvu* | územie CHA, resp. okolie | | *celkové hodnotenie environmentálnej významnosti vplyvu* | stredný, priaznivý |   Predkladaný materiál sa nezaoberá problematikou ochrany hornín a pôdy, ale zlepšením a udržaním priaznivého stavu predmetov ochrany v navrhovanom CHA Stolica budú pozitívne ovplyvnené aj ostatné zložky okolitého ekosystému vrátane pôdy. Vymedzením bezzásahovej zóny na takmer tretine územia dôjde k obmedzenie hospodárskych aktivít v lesných porastoch, čo bude mať výrazný vplyv na pôdne pomery.  Po geologickej stránke horský masív Stolice a Kohúta buduje kryštalinikum s prevahou karbónskych granitoidných hornín. Prevládajú biotitické granodiority so svetlými výrastlicami živca a rozličné typy usmernených hybridných granodioritov až tonalitov a miestami svetlé žilné granity. Granitoidné horniny sa voľne striedajú s polohami migmatitov a reliktami biotitických rúl – metamorfovanými horninami staropaleozoického veku. Pre danú oblasť je príznačný výskyt drobných telies tmavozelených amfibolovcov - premenených ultrabázických magmatitov, ktoré pochádzajú z najspodnejších častí zemskej kôry. V nadloží kryštalinika sa lokálne zachovali relikty permsko-triasových kremitých pieskovcov, reprezentujúce najstaršie obalové sedimenty jednotky južného veporika. Horninové súbory v navrhovanom CHA Stolica sa v porovnaní s inými oblasťami Západných Karpát vyznačujú intenzívnou alpínskou (kriedovou) metamorfózou, spojenou s vývojom výrazných deformačných zón a nezriedka aj druhotnou minerálnou kryštalizáciou.   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym vplyvom, trvalý | | *veľkosť vplyvu* | malý | | *rozsah vplyvu* | územie CHA, resp. okolie | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana ovzdušia, ale zlepšenie a udržanie priaznivého stavu predmetov ochrany CHA Stolica pozitívne ovplyvní aj ostatné zložky okolitého ekosystému vrátane ovzdušia. |
| **5.2 Bude mať predkladaný materiál vplyv na chránené územia a ak áno, aký?** |
| Územie navrhovaného CHA Stolica je súčasťou európskej sústavy chránených území Natura 2000; zasahuje do neho celé územie európskeho významu SKUEV0203 Stolica a časť Chráneného vtáčieho územia Muránska planina – Stolica (SKCHVU017). Nachádza sa v blízkosti Národného parku Muránska planina.  Podiel územia s 5. stupňom ochrany (podľa projektu ochrany) dosahuje 949,78 ha (30,13 %) a s 2. stupňom ochrany zvyšných 2 022,02 ha (69,87 % z celkovej výmery navrhovaného CHA).   |  |  | | --- | --- | | *typ vplyvu* | pozitívny, s priamym environmentálnym vplyvom, trvalý | | *veľkosť vplyvu* | veľký | | *rozsah vplyvu* | CHA, Národný park Muránska planina a prekrývajúce sa/susediace územia európskej sústavy chránených území Natura 2000 | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Navrhovaný CHA Stolica sa prekrýva s vyššie uvedenými územiami európskej sústavy chránených území Natura 2000 a spolu s ďalšími územiami Natura 2000 vytvára podmienky pre naplnenie jej hlavného cieľa, ktorým je zachovanie prírodného dedičstva, významného nielen pre územia Slovenska, ale pre Európsku úniu ako celok. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |